Sekolah Berasrama Penuh Integrasi Kuantan

**Sekolah Berasrama Penuh Integrasi Kuantan (INTEK)** merupakan sebuah Sekolah Berasrama Penuh jenis Integrasi yang terletak di Bandar Indera Mahkota, 6 km ke bandar Kuantan.Sekolah ini juga pernah mendapat **Sekolah Kluster Kecemerlangan** pada tahun 2011 namun pada tahun 2012 INTEK telah diiktiraf sebagai sebuah sekolah elit di Malaysia apabila meraih **SEKOLAH BERPRESTASI TINGGI KOHORT 3 (SBT) .** Sekolah ini masih meneruskan perjuangan sehingga mencapai Visi Sekolah .

Sekolah ini mula beoperasi pada 04 Ogos 2003 dengan 180 pelajar membuat pendaftaran pertama. Pada 2025, Sekolah Berasrama Penuh Integrasi Kuantan memiliki 297 pelajar lelaki dan 295 pelajar perempuan, menjadikan jumlah keseluruhan murid seramai 592 orang. Ia mempunyai seramai 57 orang guru.2025

## Misi sekolah
Melahirkan insan yang cemerlang sesuai dengan tuntutan agama, bangsa dan negara.

## Visi sekolah
Menjelang tahun 2025, SBPI Kuantan menjadi sebuah sekolah unggul bagi melahirkan modal insan kelas pertama.

## Pentadbiran

:Pengetua : Tuan Haji Ropizalhazri bin Haji Ismail
:PK Pentadbiran : Puan Hajah Norsiati binti Razali @ Mohd Ghazali
:PK Hal Ehwal Murid : Puan Rahayu binti Mohamed
:PK Kokurikulum : Puan Zalini binti Mat Zain

## Kelas

# Tingkatan 1 ,2 & 3: Aktuari, Anatomi, Astronomi, Arkeologi
# Tingkatan 4 & 5 Sains Tulen Agama : Ibnu Khaldun, Ibnu Sina
# Tingkatan 4 & 5 Sains Tulen : Al - Farabi , Al - Biruni , 

## Sejarah
SBP Integrasi Kuantan, atau nama ringkasnya INTEK telah dimulakan pembinaannya pada awal 2000 dan siap sepenuhnya pada akhir 2002. Ianya mula beroperasi pada 04 Ogos 2003 dengan seramai 100 pelajar Tingkatan 1, manakala seramai 80 pelajar Tingkatan 4 telah mendaftarkan diri awal tahun 2004.
Pada tahun 2005, pelajar ambilan pertama tersebut telah mengambil peperiksaan SPM dan PMR pertama di INTEK.

Pada tahun 2011,INTEK telah diiktiraf sebagai Sekolah Kluster Kecemerlangan manakala pada tahun 2012,INTEK dijulang sebagai salah sebuah sekolah elit di Malaysia apabila diiktiraf sebagai Sekolah Berprestasi Tinggi.

Antara tokoh terkenal yang merupakan alumni sekolah ini ialah Mohd Faridzul dan Mohd Farhan sebagai tokoh usahawan manakala Wan Mohammad Asyraf sebagai tokoh sukan yang mewakili Malaysia dalam permainan ragbi.

## Kebitaraan (ETOS)

Inovasi Sains - Mencapai sehingga Peringkat Kebangsaan dan Antarabangsa

Ragbi - Mencapai sehingga Peringkat Kebangsaan dan Antarabangsa

## Pentadbiran awal INTEK

Pengetua pertama INTEK ialah Encik Salleh bin Wan Daud A.M.N. Beliau berasal dari negeri Kelantan telah mentadbir INTEK dari Ogos 2003 hingga 2005.
 
Biodata beliau:
Dilahirkan pada 25 November 1951 di Kota Bharu, Kelantan
Beliau mendapat pendidikan awal di Sekolah Melayu (1-3), Special Malay School (4-6), Sekolah Menengah Kota Bahru, Maktab Sultan Ismail (Tingkatan 6).
Beliau meneruskan pengajian di Universiti Malaya dalam bidang Bahasa Melayu.
    Pernah berkhidmat di :
        Sekolah Menengah Seri Nerang, Besut Terengganu.
        Sekolah Menengah Mahmud Mahyidin, Kota Bharu.
        Sekolah Menengah Jengka 2 dan Jengka 8.
        Sekolah Menengah Dato Bahaman Lanchang Pahang.

Mula berkhidmat di SBPI Kuantan(INTEK) pada 16 Jun 2003. Menjawat jawatan Pengarah Maktab Perguruan Batu Rakit, Kuala Terengganu pada 22 Jun 2005.

## Apa itu SBPI?

SBP adalah ringkasan yang digunakan di Malaysia merujuk kepada Sekolah Berasrama Penuh. SBP merupakan sekolah tanggungan penuh Kerajaan Malaysia dan semua pelajar yang dipilih khas hendaklah tinggal di asrama dengan kawalan warden bertugas diluar waktu rasmi sekolah.
 
SBPI pula mempunyai integrasi dari segi aliran yang boleh ditentukan oleh pihak Bahagian Sekolah Berasrama Penuh & Kluster Kecemerlangan, iaitu Aliran Sains Tulen, Sains Tulen Agama dan Sains Tulen Teknikal (sehingga 2016). Pelajar di menengah rendah pula wajib mengambil mata pelajaran Bahasa Arab.

## Mata Pelajaran Menengah Atas SBPI

1) Bahasa Melayu

2) Bahasa Inggeris

3) Pendidikan Islam (kec. aliran agama)

4) Matematik

5) Sejarah

6) Matematik Tambahan

7) Fizik

8) Kimia

9) Biologi 

10) Bahasa Arab Tinggi (aliran agama shj.)

11) Pend. Quran Sunnah (aliran agama shj.)

12) Pend. Syariah Islamiah (aliran agama shj.)

## Mata Pelajaran Menengah Rendah

1) Bahasa Melayu

2) Bahasa Inggeris

3) Bahasa Arab

4) Sains

5) Matematik

6) Sejarah

7) Geografi

8) Pendidikan Islam

9) Asas Sains Komputer

10) Reka Bentuk dan Teknologi

## Alamat
:Sekolah Berasrama Penuh Integrasi Kuantan
:Bandar Indera Mahkota 
:25200, Kuantan
:Pahang, Malaysia
:Telefon =  6095733994
:

## Pautan luar
*  Laman Rasmi SBP Integrasi Kuantan.